

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 340-01/23-01/21

URBROJ: 2125-1-02-23-03

Gospić, 10. listopada 2023. godine

 **GRADSKO VIJEĆE GRADA GOSPIĆA**

**PREDMET: Prijedlog Odluke** **o osnivanju prava služnosti na nekretnini u vlasništvu**

 **Grada Gospića** **u korist društva PLINACRO d.o.o. Zagreb za izgrađeni**

 **plinovodni sustav Like i Dalmacije, III. dijela sustava od MČS-3**

 **Gospić do PČ/MRS Benkovac DN 500/75**

 - na razmatranje i donošenje – dostavlja se -

Na temelju članka 49. Statuta Grada Gospića („Službeni vjesnik Grada Gospića“ br.7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21 u privitku dopisa dostavljam Vam na razmatranje i donošenje Prijedlog Odluke osnivanju prava služnosti na nekretnini u vlasništvu Grada Gospića u korist društva PLINACRO d.o.o. Zagreb za izgrađeniplinovodni sustav Like i Dalmacije, III. dijela sustava od MČS-3 Gospić do PČ/MRS Benkovac DN 500/75

**Obrazloženje**

1. PRAVNA OSNOVA
* članci 35. i 219. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 – ispravak / pročišćeni tekst),
* članci 4. i 5. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21),
* članak 29. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 8/09, 10/09);
* članak 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21),
1. *RAZLOZI ZA DONOŠENJE AKTA*

Odvjetničko društvo Špehar i Gavranović, Šenoina 19/I iz Zagreba kao punomoćnik tvrtke PLINACRO d.o.o., Savska cesta 88a, Zagreb obratilo se Gradu Gospiću sa zahtjevom zaključivanja ugovora o osnivanju prava stvarne služnosti radi izgrađenog plinovodnog sustava Like i Dalmacije, III. dijela sustava od MČS-3 Gospić do PČ/MRS Benkovac DN 500/75.

Navedeni plinovod izgrađen je tijekom 2010. i 2011. godine. Plinovod je u funkciji od dana izgradnje, odnosno, stavljanja u pogon, te će isti biti u funkciji i nadalje, odnosno na neodređeno vrijeme.

Projekt izgrađenog plinovodnog sustava Like i Dalmacije, III. dijela sustava od MCS-3 Gospić do PČ/MRS Benkovac DN 500/75 obuhvaća slijedeće zemljište označeno kao javno dobro u općoj uporabi u neotuđivom vlasništvu GRAD GOSPIĆ:

* kč.br. 1357/4, k.o. Barlete

Sukladno odredbama članka 4. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“, broj: 80/11, 144/21) propisano je da se ne plaća naknada za stjecanje prava vlasništva, prava služnosti i prava građenja kada to pravo stječu osobe javnog prava, međusobno jedna od drugih, na zemljištu potrebnom za izgradnju infrastrukturnih građevina.

Člankom 29. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“, broj: 8/09, 10/09), propisano je da ukoliko se služnost zasniva radi postavljanja komunalnih uređaja i instalacija od interesa za Grad i građane Grada, Gradsko vijeće može odobriti zasnivanje služnosti za njihovo postavljanje bez naknade.

1. *FINANCIJSKA SREDSTVA POTREBNA ZA PROVEDBU OVOG AKTA*

Za provođenje predložene Odluke nije potrebno planirati sredstva u proračunu Grada Gospića.

Slijedom navedenog i obrazloženog, predlaže se Gradskom vijeću Grada Gospića donošenje Odluke o osnivanju prava služnosti.

 

Temeljem članka 35. i članka 219. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 – ispravak / pročišćeni tekst), članka 4. i 5. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21), članka 29. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 8/09, 10/09) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj dana \_\_\_\_\_\_\_\_\_2023. godine, donosi

**O D L U K U**

**o osnivanju prava služnosti na nekretnini u vlasništvu Grada Gospića u korist**

**društva PLINACRO d.o.o. Zagreb za izgrađeni plinovodni sustav Like i Dalmacije,**

**III. dijela sustava od MČS-3 Gospić do PČ/MRS Benkovac DN 500/75**

**I..**

Osniva se pravo služnosti u korist društva PLINACRO d.o.o., Savska cesta 88a, Zagreb, OIB 69401829750, za izgrađeni plinovodni sustav Like i Dalmacije, III. dijela sustava od MČS-3 Gospić do PČ/MRS Benkovac DN 500/75.

Pravo služnosti iz stavka 1. ove točke osniva se na teret nekretnine

|  |  |  |  |  |  |  |
| --- | --- | --- | --- | --- | --- | --- |
| Broj katastarske čestice | Katastarska općina | Broj z.k. uloška | Oznaka zemljišta | Dužina plinovoda(m) | Širina pojasa za plinovod(m) | Površina služnosti za plinovod(m2) |
| **1357/4** | Barlete | 736 | ORANICA JAZMAK | 11,8 | 10 | 118 |

**II.**

Pravo služnosti na nekretninama iz točke I. ove Odluke, osniva se na neodređeno vrijeme odnosno dok traje potreba za postojanjem istog.

**III.**

Za osnovano pravo služnosti na zemljištu iz točke I. ne plaća se naknada, sukladno odredbi članka 4. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ broj 80/11, 144/21).

**IV.**

Ovlašćuje se gradonačelnik Grada Gospića da s tvrtkom PLINACRO d.o.o., Zagreb sklopi Ugovor o osnivanju prava služnosti iz točke I. ove Odluke, kojim će se regulirati međusobna prava i obveze.

**V.**

Ova Odluka stupa na snagu osmog dana od dana objave u „Službenom vjesniku Grada Gospića“.

 PREDSJEDNICA GRADSKOG VIJEĆA

 GRADA GOSPIĆA

 Ana-Marija Zdunić, mag. iur., v.r.